### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt 4,2 mio. kr. til at ombygge og renovere slipper i [adresse] (passagerne fra [adresse] til de tilstødende parkeringsarealer ved [adresse]). I denne sag søges om en anlægsbevilling på 3 mio. kr. til et projekt for slipperne ved [adresse] (langs H&M) samt Kordilgade 40 (langs Nybolig og Wan Thai Wellness).

## Indstillinger

Direktøren indstiller, at der gives en anlægsbevilling på i alt 3 mio. kr. til at renovere slipper mellem [adresse] og [adresse], finansieret af rådighedsbeløbet til slipperne.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Som en del af de overordnede ønsker for at udvikle bymidten ønsker Kommunalbestyrelsen at forskønne og forbedre de såkaldte slipper mellem [adresse] og de tilstødende parkeringsarealer ved [adresse].

Skabelse af synlige og attraktive forbindelser mellem [adresse] og [adresse] er et væsentligt element i Strategisk Helhedsplan for Kalundborg By. I de små byrum i gårdene mellem de to gader er der få grønne arealer og reelle opholdsmuligheder. Hver passage har sin egen karakter og identitet, som kan styrkes, så det samtidig er indbydende, oplevelsesrigt og trygt at færdes igennem passagen. Projektet har til formål at skabe mere attraktive og funktionelle byrum, der bygger på både byens historie og nutidige behov, fremhæver porte og passager og understøtter nye muligheder i brugen af og aktiviteter i gårdrummene.

Kommunalbestyrelsen har den 30. oktober 2024 besluttet at frigive 1,2 mio. kr. til at renovere den offentlige passage ved [adresse].

Teknik- og Miljøudvalget har ved sit møde den 4. november 2024 besluttet, at renovering af to slipper tænkes sammen med renovering af [adresse]. Slippernes udformning er herefter i samarbejde med ejerne blevet detaljeret med baggrund i det besluttede projekt.

Den ansøgte bevilling på 3 mio. kr. skal dække projektering af alle tre slipper samt anlægsarbejdet med renovering af en til to slipper (slippen [adresse] og/eller slippen Kordilgade 40). Teknik- og Miljøudvalget skal eventuelt prioritere rådighedsbeløbet på mødet i juni efter licitation af det samlede projekt for parkeringsplads og slipper.

Der er en nærmere orientering på Teknik- og Miljøudvalgets møde den 13. maj 2025.

## Økonomiske konsekvenser

Der er afsat et rådighedsbeløb på i alt 4,2 mio. kr. til at ombygge og renovere slipperne i [adresse]. Der er heraf frigivet 1,2 mio. kr. til anlægsarbejdet med renovering af slippen [adresse]

Efter frigivelsen i denne sag er restrådighedsbeløbet 0 kr.